গোঘাটের সঞ্চিতা মণ্ডল আজ ‘ভারত সেরা’, যোগাসনে বাংলার গর্ব ‘বাংলার কন্যাশ্রী’

হুগলি: গোঘাটের (Goghat) শাওড়া গ্রাম পঞ্চায়েতের বলরামপুর গ্রামের মেয়ে সঞ্চিতা মন্ডল আজ গোটা দেশের কাছে বাংলার গর্ব। সাধারণ পরিবারের সন্তান হয়েও নিজের যোগাসনের দক্ষতায় জাতীয় স্তরে একাধিক সাফল্য অর্জন করেছে সে। বাবা সঞ্জয় মন্ডল স্বর্ণশিল্পী, মা রিঙ্কু মন্ডল গৃহবধূ, এই পরিবারের মেয়ের সাফল্যে আজ মুখ উজ্জ্বল গোটা রাজ্যের (District News)।

সঞ্চিতার কৃতিত্বের তালিকাও বেশ দীর্ঘ। মহারাষ্ট্রের কোলাপুরে আয়োজিত ৬৮তম ন্যাশনাল স্কুল গেমস ২০২৪ ,২৫-এ আন্ডার ১৭ বিভাগে তৃতীয় স্থান অর্জন করে। এর আগে রাজস্থানের জয়পুরে আয়োজিত ৬৭তম ন্যাশনাল স্কুল গেমসে আন্ডার ১৪ বিভাগে প্রথম স্থান অধিকার করে সোনা জিতেছিল। একইসঙ্গে কন্যাকুমারীতে অনুষ্ঠিত ন্যাশনাল যোগা অলিম্পিয়াড ২০২৫-এও সাফল্যের নজির গড়েছে।

আরও পড়ুন: কালনায় পরিবেশবান্ধব উপায়ে তৈরি হচ্ছে দুর্গা প্রতিমা

১৪ই আগস্ট ২০২৫, দ্বাদশ কন্যাশ্রী দিবসে বাংলার মুখ্যমন্ত্রী মমতা বন্দ্যোপাধ্যায় সঞ্চিতাকে ‘কন্যাশ্রী পুরস্কার’ প্রদান করেন। এই সম্মান শুধু সঞ্চিতা নয়, তার পরিবার ও গ্রামকেও নতুন পরিচয় দিয়েছে।

তাঁর এই সাফল্যের নেপথ্যে রয়েছেন প্রশিক্ষক রীণা পাল নন্দী। পূর্ব বর্ধমানের পহলানপুর গ্রামের বাসিন্দা রীণা দেবীর অক্লান্ত পরিশ্রম ও দিকনির্দেশনাতেই সঞ্চিতা আজ সাফল্যের শিখরে। প্রায় ৪০ কিমি দূরত্ব অতিক্রম করেও নিয়মিত প্রশিক্ষণ নিয়েছে সে। আজ সঞ্চিতা শুধু গোঘাট নয়, পুরো বাংলা তথা দেশের কাছে এক উজ্জ্বল দৃষ্টান্ত।